Während de friahen  archäologischen Zeignisse in de Vororte vo Inglståd gfundn worn san, liegt fia de Bronzezeit erstmois a Beleg fia a Besiedlung im Bereich da spadan Oidståd vo Inglståd vor. Es handelt si um mehra Gräber, de wo beim "Herzogskasten" ausgmacht worn san. Wejche Bedeitung des Gebiet an da Donau zu dera Zeit ghabt håt, zoagt da Fund vo da umfangreichstn Grabanlag vo da Urnenfelderkultur in Süddeitschland bei Zuchering, de zu de greßten in Eiropa zäit. De besteht aus zirka 600 Gräba, de si auf den Zeitraum zwischn dem  13. und 10. Jahrhundert v. Chr. vateiln. A weiters eindrucksvois Zeignis vo dera Epoche is des aus fast 3.000 Teile gmåchte Bernsteincollier, des 1996 bei Grabungen aum Glände vo da Audi AG gfundn worn is. Ihr Ende findt de houch entwickelte Kultur im Raum Inglståd mit da Verbreitung vo da Eisenvaarbeitung.